Hei, olen Sid Roth.
Tervetuloa maailmaani, joka on luonnollisesti yliluonnollinen.
Monet eivät ole löytäneet reittiä yliluonnolliseen.
He pohtivat, miksi Jumala on jättänyt heidät sen ulkopuolelle.
Se on Jumalan parhaiten varjeltu salaisuus, joka paljastuu nyt!
Sid Roth on tutkinut yliluonnollista jo yli 40 vuoden ajan.
Liity Sidin seuraan Yliluonnollista-ohjelmaan.
Pyhä Henki, tämä on Sinun näyttämösi.
Valtaa se. Saat tehdä täällä mitä vain haluat, Pyhä Henki.
Reitti yliluonnolliseen -
ovat yliluonnolliset kielet eli kielillä puhuminen.
Jopa useimmat niistä, jotka ovat puhuneet kielillä, eivät arvosta niitä.
Se näkyy heidän teoistaan. Ehkä he haluavat ottaa etsijät huomioon.
Meidän on aika ottaa Jumala huomioon!
Olen tutkinut suurten Jumalan miesten ja naisten elämää.
Esittelen teille vain muutamia heistä.
Jokainen heistä sanoi, että hänen täytyi rukoilla kielillä -
neljästä jopa kahdeksaan tuntia päivässä.
Tässä muutamia heistä. Ensiksi yksisilmäinen tummaihoinen mies.
Hän perusti Kaliforniaan ensimmäisen seurakunnan, -
johon saivat tulla sekä mustat että valkoiset.
Hän rukoili kielillä tuntikausia.
Jos Jumalan läsnäolo ei ollut siellä, tai muuten vain, -
hän tuli saliin laatikko päässään ja vain istui lavalla.
Ihmiset tiesivät ihmeiden alkavan vasta kun hän ottaisi laatikon pois.
He menivät lähemmäs kuuntelemaan, mitä hän teki laatikon sisällä.
Hän rukoili yliluonnollisella rukouskielellään.
Seuraavasta henkilöstä olen lukenut viime aikoina. Tapasinkin hänet.
Tohtori Cho, jolla oli sattumoisin maailman suurin seurakunta.
Siinä oli noin miljoona jäsentä. Hän sanoi, -
ettei olisi pystynyt tekemään sitä, mitä oli tehnyt, -
ellei olisi rukoillut kielillä neljästä kuuteen tuntia joka päivä.
Hänen oli pakko. Moni sanoo, ettei ehdi rukoilla kielillä edes tuntia.
Ette ymmärrä. Kun rukoilette kielillä, Jumala helpottaa elämäänne, -
ei tee siitä vaikeampaa. Se ei pilaa päiväänne, vaan pelastaa sen.
Sitten toinen herrasmies, jonka tunsin. Tohtori Kenneth Hagin Senior.
Hän on nyt taivaassa.
Kokouksissa hänet saattoi nähdä istumassa lavalla -
kädet ristissä sylissään tekemässä näin.
Hän rukoili kielillä. Hänen poikansa kertoi -
olleensa kerran isänsä kanssa katsomassa jalkapallo-ottelua.
He nauttivat pelistä ja virvokkeista ja kannustivat pelaajia, -
kun poika katsoi isäänsä ja sanoi: -
"Isä, sinähän rukoilet kielillä. Rauhoittuisit nyt."
Isä katsoi häntä ja jatkoi mutinaansa vastaamatta mitään.
Entäpä kuuluisa juutalainen rabbi, joka oli tunnettu kielillä puhumisesta?
Hänen nimensä oli Saulus Tarsolainen, josta tuli apostoli Paavali.
Tämä apostoli Paavali sanoi kielistä näin -
jakeessa 1. Kor. 14:5.
Paavali puhuu tässä teille kaikille.
"Soisin teidän kaikkien puhuvan kielillä..."
Sanokaa: "kaikkien".
Hän oli vain mies, joka kirjoitti valtaosan Uudesta testamentista.
Hän sanoi myös jakeessa 1. Kor. 14:18 -
"Minä kiitän Jumalaa, että puhun kielillä enemmän kuin teistä kukaan..."
Puhutaanpa vakavasti. Hän oli kiireinen mies.
Hän kirjoitti valtaosan Uudesta testamentista ja saarnasi kaikkialla.
Lisäksi häntä vainottiin.
Hän tunsi yliluonnollisilla kielillä rukoilemisen salaisuuden.
Paavali antoi myös tavallaan käskyn jakeessa 1. Tess. 5:17, -
ja haluaisin nähdä, miten se onnistuu rukoilematta kielillä.
Sitä ei voi toteuttaa muuten.
Näin hän sanoi: "Rukoilkaa lakkaamatta."
Tiesitkö, että voit rukoilla kielillä liikuttamatta huuliasi ja ääntelemättä?
Etkö osaakin rukoilla englanniksi hiljaa? Toki sama onnistuu kielilläkin.
Iso kysymys, jota monet pohtivat, on: Onko Jumala muuttunut lahjojensa -
ja yliluonnollisten kielten suhteen? Hyvä, että kysyitte tätä.
Luetaan Vanhasta testamentista, Malakian luvun 3 jakeesta 6.
Jumala sanoo: "Sillä minä, Herra, en muutu..."
Me elämme uudessa liitossa, -
mutta kaikki uuden liiton asiat tulevat vanhasta.
Luetaan sitten Uudesta testamentista.
Hepr. 13:8 "Jeesus Kristus on sama eilen ja tänään ja iankaikkisesti."
Messias Jeshua ei ole muuttunut. Jumala ei ole muuttunut.
Ehkä me ihmiset, me uskovat olemme muuttuneet.
Iso ongelma, johon monet törmäävät yliluonnollisten kielten kanssa, -
on se, että asiaan liittyy kaksi todella isoa väärinkäsitystä.
Yhden urheilulajin säännöt eivät päde toisessa lajissa.
Yritäpä vaikka pelata jalkapalloa baseballin säännöillä.
Ei se onnistu! Baseballin säännöt toimivat vain baseballissa.
Raamatussa käsitellään monia erilaisia yliluonnollisia kieliä.
Yhden yliluonnollisen kielen käyttösäännöt -
eivät todellakaan päde kaikkiin yliluonnollisiin kieliin.
Tässä monet tekevät virheen.
Parista kohdasta voisi ymmärtää, että kielillä puhuminen on lakannut -
tai etteivät kaikki puhu kielillä. Ne käsitetään usein väärin.
Jakeessa 1. Kor. 12:30 Paavali sanoo: -
"Eiväthän kaikki puhu kielillä?" Näin hän antaa ymmärtää.
Pääsemmekö siis kuin koirat veräjästä? Emme.
Luetaan eteenpäin. Paavali jatkaa samassa luvussa, jakeessa 28, -
että hän puhuu tässä seurakunnasta.
Seurakunnassa kaikki eivät puhu kielillä niin, että ne tulkittaisiin, -
mutta jokaisella on yksityinen rukouskieli, -
jota voi käyttää niin julkisesti kuin yksinkin.
Moni lukee tämän ja ajattelee, ettei vain ole saanut tätä lahjaa.
Ehkä sinulla ei ole tuota lahjaa julkisia tilanteita varten, -
mutta sinulla on se sisimmässäsi. Se voi uinua, -
mutta se on valmis räjähtämään ja tulee räjähtämään kohta.
Ja sitten viittaus siihen, että kielillä puhuminen olisi lakannut.
Se löytyy jakeista 1. Kor. 13:8, 10 ja 12.
Jae 8 "...ja kielillä puhuminen lakkaa, ja tieto katoaa."
Onko tietonne kadonnut? Jatketaan lukemista.
Milloin kielet ja tieto katoavat? Luetaan eteenpäin.
1. Kor. 13:10 "Mutta kun tulee se, mikä täydellistä on, -
katoaa se, mikä on vajavaista." Vajavainen tarkoittaa tässä kieliä.
No, mikä sitten on se, mikä on täydellistä, -
ja mistä tiedämme, onko se tullut?
Sama luku, jae 12.
"Sillä nyt me näemme kuin kuvastimessa, arvoituksen tavoin, -
mutta silloin kasvoista kasvoihin; nyt minä tunnen vajavaisesti, -
mutta silloin minä olen tunteva täydellisesti, -
niinkuin minut itsenikin täydellisesti tunnetaan."
Joidenkin mielestä tuo täydellinen on Raamattu, ja se onkin täydellinen, -
mutta Paavali ei tässä puhu Raamatusta.
Emme vielä näe Jeesusta kasvoista kasvoihin.
Milloin näemme Hänet kasvoista kasvoihin? Kun Hän tulee takaisin.
Silloin täydellinen tulee. Sen lisäksi, että näemme Hänen kasvonsa, -
tiedämme asiat täydellisesti. Tietääkö joku teistä täydellisesti?
Tulkoon sitten tänne opettamaan. Minä nimittäin en tiedä.
Kamppailen ihmisenä maailmassa.
Tunnen totuutta tarpeeksi täyttääkseni tehtäväni, -
mutta kun Jeesus, se Täydellinen, tulee, tunnemme täydellisesti -
samoin kuin meidätkin tunnetaan. Siitä Jumala tässä puhuu.
Sanoin, että kieliä on monenlaisia. On yksityinen rukouskieli, -
jota käytetään yksityisesti. Joka aamu herättyäni rukoilen kielillä.
Rehellisesti sanottuna minusta tuntuu, etten ole valmistautunut päivääni, -
ellen ole rukoillut kielillä.
Sitten on julkinen rukouskieli, joka toimii seurakunnassa.
Siitä puhuimme. Joku puhuu kielillä ja toinen tulkitsee.
Tuota lahjaa ei ole kaikilla. Tästä väärinkäsitys johtui.
Sitten ovat ylistyskielet. Rakastan ylistyskieliä.
Sitten on kielien tulkitseminen -
ja todistaminen vierailla kielillä. Näihin pätevät aivan eri säännöt.
Ja erilaiset kielet. Moni rukoilee kielellä, jonka sai 20 vuotta sitten, -
eikä ole siirtynyt rukoilemaan useammilla eri kielillä.
Sitten ovat synnytystuskien kielet. Jakeessa Room. 8:26 puhutaan -
rukoilemisesta sanattomin huokauksin.
Silloin vain huokailemme kuin synnyttävä nainen.
Kieliä on siis monenlaisia, mutta miksi kielet ovat niin tärkeitä?
1. Kor. 14:4 -
"Kielillä puhuva rakentaa itseään..."
Kun puhumme kielillä, lataamme siis omia akkujamme, -
vähän kuin auton akku ladataan.
Akussamme ei ole voimaa ennen kuin rukoilemme kielillä tarpeeksi.
Se rakentaa henkeämme.
Henkemme kasvaa ja latautuu.
Meidän täytyy nostaa hengessä painoja rukoilemalla kielillä.
Monet uskovat eivät ole koskaan puhuneet yliluonnollisilla kielillä.
Järkyttävintä on, että toiset puhuvat kyllä kielillä, -
mutta käyttävät lahjaansa vain vähän. He laittavat sen ikään kuin hyllylle.
Molemmat näistä muuttuvat kohta!
Yliluonnollista-ohjelma jatkuu hetken kuluttua.
Rukous on keskeinen avain Jumalan lupauksiin ja siunauksiin.
Rukoileminen päivittäin rukouskielellä on tärkeää etenkin nykyisessä ajassa.
Sid Roth esittelee uuden GodTalk-rukoussovelluksen.
Sovelluksessa voi asettaa rukousmuistutuksia.
Osoita vastuullisuutesi jakamalla rukousaika muille.
Kerro rukouspyyntösi globaalille rukousyhteisöllemme.
Katso opetus Pyhän Hengen kasteen saamisesta -
ja Jumalan antamalla kielellä rukoilemisesta päivittäin.
Hyödynnä ohjelma-arkistoamme ja ISN-verkostoa -
ja rakenna uskoa Jumalan mahdollisuuksiin.
Sovellus on ilmainen ja saatavana iOS- ja Android-käyttöjärjestelmille.
Etsi "Sid Roth's GodTalk" laitteesi sovelluskaupasta.
Yliluonnollista-ohjelma jatkuu.
Tämä on aivan ihmeellistä! Luin eräästä kirjasta -
New York Times -lehden artikkelin, -
jossa kerrottiin, että tieteellisten yliopistotutkimusten mukaan -
kielillä puhuminen muuttaa aivoja, parantaa immuunipuolustusta, -
helpottaa ongelmanratkaisua ja päätöksentekoa -
ja tekee meistä emotionaalisesti vakaita.
On ihmeellistä, että maallinen sanomalehti kertoo -
tieteellisten tutkimusten todistavan tämän.
Kun rukoilet kielillä, rukoilet täydellisiä rukouksia.
Miksi? Aivoissasi ei ole kaikkea tietoa, -
mutta Jumala asuu hengessäsi, -
ja Hänellä on kaikki tieto. Kun siis rukoilet kielillä, -
rukoilet juuri sitä, mitä Jumala haluaa sinun rukoilevan juuri tällä hetkellä.
Et vain rukoile täydellisiä rukouksia, vaan myös täydellisessä uskossa, -
koska et ymmärrä, mitä sanot. Silloin et voi epäillä sanojasi, -
vaikka rukoilisit, että kävelet vetten päällä.
Et edes tiedä rukoilleesi sitä! Rukoilet täydellisiä rukouksia uskossa.
Tiedätkö, kuka ei halua sinun rukoilevan niin? Minä tiedän.
Sillä hetkellä, kun avaat suusi ja rukoilet kielillä, -
rukous avaa sinulle pääsyn Jumalan luo.
Se avaa oven yliluonnollisiin lahjoihin.
New York Times tiesi toisin kuin monet uskovat, -
että ensimmäinen asia, mitä teet, kun rukoilet kielillä, on se, -
että rukoilet huomaamattasi tunne-elämäsi paranemista.
Usein et pääse vuosiin rukoilemaan muiden puolesta kielillä, -
sillä tunne-elämäsi pitää parantua ensin.
Kielillä rukoileminen antaa sinulle viisautta, -
ja tuo viisaus nostaa pintaan syvän katumuksen kätketyistä asioista.
Muistatko jakeen Room. 8:28 "Kaikki yhdessä vaikuttaa niiden parhaaksi, -
jotka Jumalaa rakastavat"? Mitä sitä ennen sanotaan? "Jos rukoilet kielillä".
Jos rukoilet kielillä, kaikki yhdessä vaikuttaa parhaaksesi. Se on iso ero.
Juutalaisena, joka ei uskonut Jeesukseen, olin mukana -
epäaidossa yliluonnollisuudessa eli new agessa tai okkultismissa.
Kun kuulin todellisten uskovien rukoilevan kielillä, -
se oli minusta kiehtovinta koskaan näkemääni yliluonnollisuutta.
Kun sitten itse puhuin yliluonnollisilla kielillä Messiaaseen uskovana, -
puhuin eräälle ihmiselle kielellä, jota en oikeasti osannut.
Johdatin tuon miehen uskoon. Hän oli lääketieteen professori -
Howard Universityssa Washington D.C.ssä.
Siitä on vuosia, mutta muistan vielä, että hänen nimensä oli Caesar Santos.
Puhuin itse asiassa hänen omaa murrettaan.
Apostolien teoissa kerrotaan, että helluntaina ihmiset kuulivat -
apostolien puhuvan omaa murrettaan. Kreikaksi siinä puhutaan murteesta.
Mies katsoi vihaisena vaimoaan ja väitti tämän opettaneen minua.
Sitten hän muisti vaimonsa olevan kotoisin Filippiinien toiselta alueelta.
Hän ei puhunut miehensä murretta eikä olisi voinut opettaa minua.
Kuljin hänen kanssaan Georgetownin kaduilla Washingtonissa.
Tuo lääketieteen professori jakoi traktaatteja opiskelijoille, -
jotka kulkivat ohitsemme.
Yksi hänen opiskelijoistaan kysyi: "Professori Santos, mitä teette täällä?"
"Olen rakastunut Jeesukseen", hän vastasi.
Odottakaahan kun kuulette, mitä hänen vaimonsa sanoi, -
kun hänen aviomiehensä oli syntynyt uudesti kuultuaan minun puhuvan -
yliluonnollisesti hänen omaa kieltään ja murrettaan, jota en osaa, -
ja kun olin johdattanut hänet Jeesuksen luo.
Vaimo sanoi, että tämän kokemuksen jälkeen -
hänen aviomiehensä oli maailman paras aviomies.
Jos et vielä rukoile kielillä, et rukoile useilla eri kielillä, -
sinulla ei ole kielillä todistamisen tai kielten tulkitsemisen lahjaa -
tai Pyhän Hengen tulta, katso ohjelman jatko-osa (ilman tekstitystä).
Mene heti tämän ohjelman jälkeen osoitteeseen sidroth.org/fire.
Jatko-osassa rukoilemme yliluonnollisilla kielillä kirkkaudessa.
Rukoilemme perheesi, uskosta luopuneiden, pelastuksen, -
ihmissuhteidesi, urasi, avioliittosi, taloutesi, paranemisen, ihmeiden -
ja sukupolvien välisten tukosten puolesta. Se muuttaa elämäsi.
Minun on pakko kertoa vielä yksi asia.
Haastattelin erästä naista Yliluonnollista-ohjelmassa.
Tuo nainen oli kotirouva.
Hän meni ruokakauppaansa, nousi autosta, teki ostokset, -
palasi autolleen, lastasi ostokset kyytiin ja istui kuskin paikalle.
Takapenkillä oli mies, joka osoitti häntä aseella päähän -
ja käski hänen ajaa. Nainen ei tiennyt, -
että tuo mies oli raiskannut ja murhannut yli 40 naista, -
jotka olivat aivan samannäköisiä kuin tuo nainen, jota hän osoitti aseella.
Nainen ajoi metsään miehen uhatessa häntä aseella ja nousi autosta.
Mies osoitti häntä yhä aseella, kun hän sanoi: -
"Olen Jumalan nainen. Rukoilen kielillä."
Hän rukoili rukoilemistaan ja kertoi, ettei tiedä, miten se kaikki tapahtui.
Vain Jumala voi sen tehdä. Tuo mies alkoi itkeä.
Ymmärrättehän, että jos hän menisi vankilaan, häntä odottaisi teloitus.
Hän tunnusti Jeesuksen Messiaakseen ja Herrakseen.
Hän ei tiennyt, että nainen oli aiemmin rukoillut kielillä tuntikausia.
Mies antoi naisen soittaa poliisin, joka tuli ottamaan hänet kiinni.
Hän meni vankilaan ja kuoli. Hänet teloitettiin.
Hän oli maailman onnellisin kuolemaantuomittu mies.
Nähdään ohjelman jatko-osassa.
Jumalan yliluonnollisuus ei tunne rajoja.
Nyt voit saada varustusta läpimurtoon milloin ja missä tahansa.
ISN-verkosto on saatavana mobiililaitteelle ja älytelevisioon -
ilmaisen ISN-sovelluksen kautta.
Maailma ei tarvitse taas uutta kristillistä tv-kanavaa.
Se tarvitsee ohjelmia, jotka muuttavat elämää -
ja joista virtaa Jumalan läsnäolo.
Ihmisten pitää päästä niihin käsiksi, milloin ja missä ikinä he tarvitsevat.
ISN on läsnä, milloin ikinä sitä tarvitset.
Se tarjoaa ohjelmavirtaa 24/7 mobiililaitteelle tai älytelevisioon.
Voit katsoa ohjelmakirjastostamme kymmeniä Yliluonnollista-jaksoja -
ja muita ohjelmia. Lataa sovellus ilmaiseksi.
Milloin tahansa, missä tahansa.
Jumala ei ole rajoitettu, ei myöskään pääsysi yliluonnolliseen.
Hän itse on rauhamme, joka yhdistää juutalaiset ja pakanat.
Hän rikkoi meitä erottavan muurin -
luodakseen itsensä kautta yhden uuden ihmisen.
Yhden uuden ihmisen.
Ensi viikolla ohjelmassa: -
Hei! Olen Bobby Conner Eagles View Ministrystä.
Herra näytti minulle koronapandemian ja kaiken siihen liittyvän.
Sitten Hän näytti minulle Venäjän ja Ukrainan välisen konfliktin.
Herra ei tee mitään kertomatta siitä ensin palvelijoilleen, profeetoille.
Haluan sinun tietävän, että Jumala kertoo meille Jeesuksen kautta, -
että meillä on loistava tulevaisuus. Liity seuraani ensi jaksossa, -
niin kuulet, mitä Jumala on suunnitellut omiaan varten.
Tätä tietoa emme saa nykyajan mediasta, -
vaan Jumalan Sanasta. Jumalalla on hyvä suunnitelma meitä kohtaan.
Yliluonnollisuudella ei ole rajoja, -
ja nyt voit saada yliluonnollisen läpimurron missä ja milloin vain.
ISN:n avulla voit katsoa live-ohjelmia viikon jokaisena päivänä -
suoraan mobiililaitteellasi tai älytelevisiostasi.
Suomennos: Anni Lähteenmäki